 ብክልስ ሓሳብ ደረጃ ኣብ ክልል ትግራይ መረጻ ተኻየደ ኣይተኻየደ ኣብ ሓይሊ ሚዛን እቲ ክልል ዘምጽኦ ለውጢ የለን ሕጂ ዝመርሕ ዘሎ ህወሓት እዩ ድሕሪ መረጻን እውን ብዘለዎ ተሰማዕነት ናብ ስልጣን ክመጽእ ዝኽእል ህወሓት እዩ ስለዚ ወጥሪ ንምዝላቕን ሰላም ንምስፋንን ክልቲኦም ሓይልታት ናይ ግድን ክዝትዩን ክማኸሩን ይግባእ ይብል ጸብጻብ እቲ ወጥርን ጎንጽን ሃገራት ዘጽንዕ ትካል መራሕቲ ክልል ትግራይ ቀዳማይ ሚኒስተር ኣብዪ ኣሕመድ ብለውጢ ናብ ስልጣን ካብ ዝድይብ ጀሚሩ ብፍላይ ድማ ህወሓት ናብ ውድብ ብልጽግና ከምዘይሕወስ ምስ ኣፍለጠ ፈደራላዊ መንግስቲ ንህወሓት የጥቅዕ ኣሎ ኢሎም ከም ዝኣምኑ ዝገልጽ ክራይስስ ግሩፕ ኣብ ሓድሕዶም ዘሎ ምትፍናን ነቲ ዝጸንሐ ወጥሪ ከምዘጋድዶ ጸብጺቡ በዚ ዝተጠቐሰ ምኽንያታት ይኹን ካልእ ዝኾነ ጎንጺ እንተተላዒሉ እቲ ተወለድቲ ትግራይ ዝሓቖፈ ሰራዊት ኢትዮጵያ ነቲ ኣብ ልዕሊ ትግራይ ዝግበር ወተሃደራዊ ምንቅስቓሳት ንስምረት እቲ ሰራዊት ከምዝፍትኖን ሓደገኛ ከምዝኾነን ይሕብር ካብዚ ብዝብገስ ጸብጻብ መራሕቲ ሃገራት ኣፍሪቃ ዓበይቲ ዓድን መራሕቲ ሃይማኖትን ኢትዮጵያ እዞም ክልተ ተቐናቐንቲ ወገናት ናብ ኲናት ንከይኣትዉ ክሽምግሉዎም ከም ዝግባእ ሓቢሩ ብፍላይ ኣቦ መንበር ሕብረት ኣፍሪቃ ፕረዚደንት ደቡብ ኣፍሪቃ ሲሪል ራማፎዛ ንክልቲኦም ወገናት ከስምዖም ስለ ዝኽእል ምስ ካልኦት መራሕቲ ኣፍሪቃ ኮይኑ ንዘተ ክዕድሞም ተርኡ ክጻወት ክጽዕር ከምዝግባእ እቲ ዓለማዊ ተመራማሪ ግጭታት ይሕብር ምንጪ ስእሊ, ICG ዕለማ እቲ ዝርርብ ድማ ትግራይ ክተካይዶ ንዘንቀደት መረጻ ንክተህደኦ ምእማን ኣብ ክልቲኦም ወገናት ንዘሎ ፍልልይ ኣተራጓጉማ ሕገ መንግስቲ ብምጽባብ ኣብ መንጎኦም ንዘሎ ሃጓፍ ንምጽባብ ጸቕጢ ንምፍጣርን ክኸውን ከምዘለዎ ገሊጹ ቀዳማይ ሚኒስተር ኣብዪ ኣሕመድ ድማ ነቲ ናይ ሓይሊ ስጉምቲ ንዘይምፍታን ዝኣተዎ ቃል ከኽብሮ ዝሓበረ ክራይስስ ግሩፕ እቲ ቀዳማይ ሚኒስተርን ካልኦት መራሕቲ ኢትዮጵያን ንሃገራዊ ዘተ ዓብዪ ጠመተ ክህብዎ ተማሕጺኑ ኮሮናቫይረስ ነቲ ዘይደልደለ ስግግር እታ ሃገር ተወሳኺ ሕልኽላኽ ከም ዝፈጠረሉ ዘረድእ እቲ ጸብጻብ እቲ ቀዳማይ ሚኒስተር እቲ መረጻ ክናዋሕ ድሕሪ ምውሳኑ እቲ ዘይምርድዳእ ከምዝዓበየ ብፍላይ ገለ ተቓወምቲ ክልል ኦሮምያ ቀዳማይ ሚኒስተር ኣብዪ ኣሕመድ ኣብ ጉዳይ እቲ መረጻ ከዘራርቦምን ንጹርን ካብ ጸቕጢ ነጻ ዝኾነ ናይ መረጻ እዋን ክህሉ ከምዝደልዩን እቲ ጸብጻብ ገሊጹ ብምኽንያት ኮሮናቫይረስ መረጻ ምንውሑ ኣብ ፖለቲካዊ ሓይልታት እታ ሃገር ኣከራኻሪ ምዃኑ ብምጥቃስ ኣብዪ ኣሕመድ ምስ ተቓወምቱ ብዝግባእ ከይተማኸረ መረጻ ክናዋሕ ምውሳኑ ኣብ ዝሓለፈ ሓምለ ኣብ ክልል ኦሮምያ ህይወት ሰባት ዝለከመ ናዕቢ ከምዘኸተለ እቲ ጸብጻብ ገሊጹ ኣብ ርእሲኡ ህወሓት ኮነ ካልኦት ተቓወምቲ ውድባት መንግስቲ ፌደራል ዘሳትፍእ ሓቛፊ ዝኾነ መገዲ ክወስድ ንዝቕረበሉ ምሕጽንታ ገዲፉ ናብ ውሳነ ምጉያዩ ነቲ ወጥሪ ከምዘብኣሶ ክራይስስ ግሩፕ ጸብጺቡ ድሕሪ ቅትለት ኣርቲስት ሃጫሉ ሁንዴሳ ብዝተላዕለ ናዕቢ ብዝተሓሓዝ ላዕለዎት መራሕቲ ተቓውሞ ክልል ኦሮምያ ዝርከቡዎም ኣስታት ሸውዓተ ሽሕ ሰባት ከምዝተኣስሩ እቲ ጸብጻብ ሓቢሩ ብምኽንያት እዚ እቲ ኣብ ቀረባ ኣብ ከተማታት ኦሮሚያ ዝተርኣየ ስእነት ሰላምን ጸገም ጸጥታን ኢትዮጵያ ዝጀመረቶ ፖለቲካዊ ስግግር ኣብ ሓደጋ ከጥሕሎ ዝኽእል ቀይሕ መብራህቲ እዩ ክብል እውን ገሊጹዎ ንሕንሕ ክልቲኦምን ሳዕቤኑን ህወሓት መረጻ ንምክያድ ዝሓዞ ነቓጽ ኣቕዋምን መንግስቲ ፌደራል ንህወሓት ንምጉዕጻጽ ዝገብሮ ዘሎ ምንቅስቓሳን ነቲ ተፈጢሩ ዘሎ ቅላውላው መለሲ ከምዘብእሶ ይተቅስ ብዙሓት ሰብመዚ ፌደራል ነቲ ህወሓት ከካይዶ ዝሓሰበ መረጻ ኣካል እቲ ሃገር ንምሕማስ ዝሓዞ ተንኮል እዩ ኢሎም ከምዝኣምኑ ህወሓት ብግዲኡ ምስ ኣብዪ ኣሕመድ ዝግበር ክልተኣዊ ዝርርብ ብምንጻግ ሰፊሕ ሃገራዊ ምኽክር ይገበር ምባሉ ከም ኣብነት ኣቐሚጥዎ ኣሎ ክራይስስ ግሩፕ ናይዞም ክልተ አካላት ንሕንሕ ንመጻኢ ዕድል እታ ሃገር ሓደጋ ከምዝኾነ ብምሕባር ንክልቲኦም ዘስምዕ ዝሽምግል ከም ኣቦ መንበር ሕብረት ኣፍሪካን ካልኦት መራሕትን ዝኣመሰሉ ኣካላት ከምዘድልዩ እቲ ጸብጻብ የቐምጥ ኣብ መጠቓለሊኡ መሓዙት ኢትዮጰያ ሕብረት ኣውሮጳን ኣመሪካን ብኣብዪ ኣሕመድ ዝምራሕ ውድብ ብልጽግና ዝኽተሎ ዘሎ ኣሃዳዊ ኣካይዳ ብምግዳፍ ሓቛፊ ብዝኾነ መገዲ ከመሓድርን ህወሓት ብወገኑ ኣብ ምስ ቀዳማይ ሚኒስተር ኣብዪ ኣሕመድ ዘለዎ ምፍጣጥ ገዲፉ ብስሩዕ መገዲ ናብ ቤት ምኽሪ ፌደሬሽን ሓሳቡ ከቕርብ ጸቕጢ ክገብሩ ሓቲቱ ክራይስ ግሩፕ ኣብ ዝሓለፈ ዓመት ኣብ መንጎ መንግስቲ ፌዴራልን ክልል ትግራን ዝነበረ ወጥሪ ብሰላማዊ መገዲ እንተዘይተፈቲሑ ሓደገኛ ሳዕቤን ከኽትል ከምዝኽእል ኣንፊቱ ምንባሩ ዝዝከር እዩ ይኹንምበር እቶም ዝመጽኡ ሽማግለታት ኢትዮጵያ ንኢድ ኣእታውነት መንግስታት ካልኦት ሃገራት ዘለዋ ኣሉታዊ ኣረኣእኣያ ኣብ ግምት ብምእታው እቶም ንሽምግልና ዝሕረዩ መራሕቲ ኣፍሪቃ በላሕቲ ክኾኑ ትጽቢት ይግበር ኢሉ በዚ መሰረት ኣቦ መንበር ሕብረት ኣፍሪካን ፕሬዝደንት ደቡብ ኣፍሪቃን ስሪል ራማፎሳ እወንታዊ ግደ ከበርክት ከም ዝኽእል ተስፋ ከም ዝገብር ክራይስስ ግሩፕ ገሊጹ ተዛማዲ ትሕዝቶ መንግስቲ ፌዴራል ናብ ትግራይ ዝጓዓዙ ዝነበሩ ፖለቲከኛታት ዓፊኑ ክትብል ትግራይ ከሲሳ17 ጉንቦት 2020 ቤት ምኽሪ ፌዴሬሽን ኢትዮጵያ መረጻ ክኽልክል ስልጣን ኣለዎዶ?1 ነሓሰ 2020 ክልላዊ መረጻ ትግራይ ብዓይኒ ፍሉጣት ፖለቲከኛታት ኢትዮጵያ26 ሰነ 2020 ኣብ ትግራይ መረፃ ንምክያድ ክልተ ኣዋርሕ እኹል ድዩ?30 ሰነ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 